**ОТЧЕТ**

 **за дейността на Народно Читалище „Христо Ботев-1929“ с. Окоп**

 **община „Тунджа“ - Ямбол**

 **Уважаеми членове на читалището, читалищни деятели,**

 **дами и господа**

 Изминалата 2020 година не оправда очакванията ни, че ще бъде здрава, мирна ,спокойна и щастлива. Вирусът, който ни нападна в края на 2019 не само не си отиде, а продължи своето свирепо шествие и у нас, и по света.

 Мерките да се спре разпространението на болестта наложиха затварянето на магазини, ресторанти ,кина, театри ,читалища .Ограничени бяха до минимум фестивали ,събори ,надпявания ,надигравания, което пряко се отрази на читалищната дейност. Принудени бяхме да преустановим репетициите на самодейните състави, с цел да не се събират много хора на едно място. През 2020 г. имаме две прояви извън пределите на нашето село.

Едното ни представяне беше на пети септември на събора в община Елхово, област Ямбол на Храмовия празник „Рождество ПР. Богородично“, а на следващият ден Шести септември – Ден на Съединението участвахме в празника, който ежегодно се организира в с. Победа, община Тунджа“-Ямбол.

 След няколко Заседания на Настоятелството на читалището, решихме

да засилим нашата работа в библиотеката , а също и да подновим част от интериора в сградата .Осигурихме безопасен достъп на читателите до библиотечния фонд Закупени бяха дезинфектанти ,а след всеки посетител

се почистваше и проветряваше библиотеката. Взетите мерки гарантираха доверието към нас и посещенията в библиотеката бяха чести, без отчетен спад на броя на посещенията за заемане на литература за дома.

 От години имахме проблем с осветлението на зрителната зала. През изминалата година подменихме старите осветителни тела с нови, които отговорят на техническите изисквания. Сега в залата е светло и приятно. Подменихме старото копирно устройство с ново, тъй като предходното не подлежи на ремонт , а необходимост от такава техника има.

 Във фоайето поставихме красиви вертикални щори, които предават още по-изящен вид на красивата ремонтирана сграда . Мебелите във фоайето са изцяло подновени. Закупихме диван, табуретки и фотьойли , новият килим предава топлина и уют в пространството преди зрителния салон. В коридора на втория етаж ,където е библиотеката , подменихме цялостно обзавеждането .Старата етажерка и масивното бюро отпреди петдесет години отстъпиха място на съвременната мебелировка. Подновихме и двете врати към зрителната зала, старите бяха морално и физически остарели.

Надяваме се ,че обновения интериор ще носи повече радост на нашите посетители - читатели, самодейци и гости.

 За тази година сме си поставили задача да подменим завесите на сцената, и вратата на библиотеката. Ако успеем да извършим ремонт на залата в приземния етаж , с която читалището разполага ,ще бъде още една добра придобивка за самодейците ни.

 От името на читалищното ръководство изказвам благодарност към всички самодейци , които свеотдайно работя за възхода на нашия културен дом.

 Отправям благодарност към Читалищното ръководство , към проверителната комисия и към Председателя на читалището. Само един сплотен колектив може да върви напред и да постига резултати , въпреки необичайната обстановка ,в която сме принудени да живеем и работим.

 Читалищното ръководство изказва благодарност към Кмета на община „Тунджа“ г-н Георги Георгиев и Заместник Кмета-г-н Станчо Ставрев за подкрепата им , и затова че винаги застават зад нашите идеи .

 Благодарим на общинската администрация , на счетоводното звено на Сдружение Читалища с бъдеще -2012“ . Благодарим на всички симпатизанти на читалището.

 Пожелавам на всички здраве ,успех във всички идеи и начинания .Искрено се надявам скоро да заживеем отново живота ,който водихме преди ... Нека силата, радостта и енергията да са с нас. Много успешна година пожелавам за нашето читалище.

 До нови срещи!

 19.03.21г. Изготвил:…………………..

 с. Окоп / Щ. Желева/